|  |  |
| --- | --- |
| Description: Description: grb.TIF | Република СербияАвтономна Покраїна Войводина**Покраїнски секретарият за образованє, предписаня,управу и национални меншини – национални заєднїци**Булевар Михайла Пупина 16, 21000 Нови СадТел.: +381 21 487 44 39  Факс: +381 21 456 986  |
|  | Число: 128-451-746/2016-01 | Датум: 4.03.2016. року |

На основи члена 3. Правилнїка о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за софинансованє програмох и проєктох у обласци основного и штреднього образованя и воспитаня у Автономней Покраїни Войводини (число Правилнїка: 128-451-931/2016-01), а у вязи зоз Покраїнску скупштинску одлуку о буджету Автономней Покраїни Войводини за 2016. рок („Службени новини АПВ“, число 54/15), Покраїнски секретарият за образованє, предписаня, управу и национални меншини – национални заєднїци, розписує

**КОНКУРС**

 **ЗА СОФИНАНСОВАНЄ ПРОГРАМОХ И ПРОЄКТОХ У ОБЛАСЦИ ОСНОВНОГО И ШТРЕДНЬОГО ОБРАЗОВАНЯ У АП ВОЙВОДИНИ ЗА 2016. РОК**

Покраїнски секретарият за образованє, предписаня, управу и национални меншини – национални заєднїци, у складзе зоз Финансийним планом и финансийнима можлївосцами у буджетним 2016. року, будзе софинансовац програми и проєкти у обласци основного и штреднього образованя на териториї АП Войводини у суми **13.415.000,00 динари.**

Финансийни обовязки ше будзе реализовац у складзе з ликвиднима можлївосцами буджету АП Войводини за 2016. рок.

**РОЗПОДЗЕЛЬОВАНЄ СРЕДСТВОХ**

**А) Установи основного и штреднього образованя и Реґионални центри за професионални розвой занятих у образованю**

1. за програми и проєкти основного образованя – **5.420.000,00 динари,**
2. за програми и проєкти штреднього образованя – **3.650.000,00 динари.**

**Б) Здруженя**

1. за програми и проєкти на уровню основного образованя – **2.265.000,00 динари,**
2. за програми и проєкти на уровню штреднього образованя – **2.080.000,00 динари.**

Право участвовац на Конкурсу маю установи основного и штреднього образованя на териториї АП Войводини, чий снователь Република Сербия, автономна покраїна або єдинка локалней самоуправи и Реґионални центри за професионални розвой занятих у образованю зоз шедзиском на териториї АП Войводини як и здруженя зоз шедзиском на териториї АП Войводини хтори як єден з цильох здружованя зоз статутом предвидзели активносци у обласци образованя. Наведзени средства наменєни за тоти приоритети:

1. **Модернизацию образовно-воспитней роботи**

**–** осучасньованє наставного процесу прейґ иновативносци и креативносци шицких учашнїкох, безпечносц школярох, фахове усовершованє наставного кадру (за нєрозвити и винїмково нєрозвити єдинки локалней самоуправи спрам єдинственей лїстини розвитосци реґионох и єдинкох локалних самоуправох хтору ше утвердзує за кажди рок и обявює у „Службеним глашнїку РС“, медийна популаризация образованя пре визначованє добрих прикладох зоз пракси и сучасних трендох у образованю, змаганя школярох хтори нє у орґанизациї Министерства просвити, науки и технолоґийного розвою (медзиреґионални, медзинародни...).

 **2. Усоглашованє образованя з потребами тарґовища роботи**

**–** унапредзенє поднїмательного духу, розвой практичних и животних схопносцох, професионална ориєнтация и кариєрне водзенє, дзвиганє квалитету фаховей пракси.

 **3. Пестованє мултикултуралносци/интеркултуралносци и традициї, мацеринского язика припаднїкох националних меншинох – националних заєднїцох**

**–** творенє условийох же би ше школяре припаднїки розличних националних заєднїцох медзисобно лєпше упознали як и же би здобули додатни знаня о историї, култури и других важних фактох о соживоце, моцнєнє медзинационалного довирия,

 **4. Потримовка инклузивному образованю и превенция вчасного напущованя формалного образованя**

* дружтвене уключованє и напредованє школярох (зоз завадзанями у розвою, зоз специфичнима чежкосцами у ученю и школярох зоз дружтвено чувствительних ґрупох), як и
* школярох зоз винїмковима способносцами, розвой талантох у складзе зоз їх образовно-воспитнима потребами (зоз прилагодзованьом способу и условийох роботи, збогацованьом и преширйованьом наставних змистох).

 **5. Стимулованє звонканаставних активносцох**

* орґанизовани и фахово водзени шлєбодни час школярох у звонканаставним периодзе и под час школских розпустох прейґ едукативних кампох, стретнуцох школярох, секцийох, спортских, науково-технїчних, културних и других змистох).

**ЗАЄДНЇЦКИ УСЛОВИЯ КОНКУРСА:**

 I *Розподзельованє средствох ше окончує на основи тих критериюмох:*

1. Одвит на тему програми/проєкту

* Цилї и активносци програми/проєкту у складзе зоз приоритетами конкурса
* Цилї програми/проєкту ясни, конкретни и витворлїви
* Активносци реални и адекватни за посцигованє цильох
* Применєни иновативни приступ у планованю активносцох з якима ше преноши знаня и искуства школох и здруженьох гражданох на ширшу дружтвену заєднїцу
1. Уплїв предложеней програми/проєкту
* Велькосц цильней ґрупи
* Ступень уключеносци цильней ґрупи за хтору програма/проєкт наменєни
* Видлївосц програми/проєкту
* Отримуюцосц резултатох програми/проєкту
* Уключеносц партнерских институцийох до реализациї програми/проєкту
1. Компетентносц предкладача и потерашнє искуство
* Потерашнї искуства у реализациї програмох/проєктох з якима ше доприноши унапредзеню образовно-воспитней роботи.

 II *Подношитель прияви , ґу прияви на конкурс, ма приложиц:*

1. фотокопию акта о упису до судского реґистру, односно фотокопию ришеня о упису до реґистру при Аґенциї за привредни реґистри за здруженя,
2. фотокопию потвердзеня о порцийним идентификацийним чишлє,

3) здруженя гражданох подноша и вивод зоз АПР з яким ше доказує же подношитель прияви реґистровани за роботи у обласци образованя (вивод ше достава у шедзиску або орґанизацийней єдинки АПР, а нє прейґ online преглєдованя),

4) фотокопия виводу зоз статута здруженя або сновательного акту (у яким утвердзене же ше цилї здруженя витворює у обласци яка предвидзена зоз тим конкурсом), хтори оверени при компетентним орґану.

**ОДЛУЧОВАНЄ О ВИМАГАНЬОХ И СПОСОБ АПЛИКОВАНЯ**

О додзельованю средствох хасновательом одлучує покраїнски секретар цо компетентни за роботи образованя на предкладанє Комисиї за запровадзованє конкурса, хтора розпатра вимаганя цо сцигли. Секретарият затримує право од подношителя вимаганя, по потреби, питац додатну документацию або информациї.

Прияву на конкурс ше подноши у писаней форми, на єдинственим формуларе хтори ше обявює на интернет боку Секретарияту и хтори облапя циль, активносци, хасновательох, Финансийни план и отримуюцосц програми и проєкта зоз термином їх законченя.

**Єдна правна особа може поднєсц найвецей два прияви.**

Секретарият будзе софинансовац поєдинєчни програми/проєкти максимално до 80% вкупно вимаганей суми по програми/проєкту, а найвецей по суму 400.000,00 динари по програми, односно проєкту.

Средства за софинансованє програмох/проєктох у обласци основного и штреднього образованя ше будзе додзельовац лєм за тоти програми/проєкти хтори ше преважно реализує у чечуцим 2016. року.

Резултати конкурса ше обявює на интернет боку Секретарияту.

**Термин за подношенє приявох на конкурс то 31. 03. 2016. року.**

Прияви з потребну документацию ше подноши на адресу:

Покраїнски секретарият за образованє, предписаня, управу

и национални меншини – национални заєднїци.

„Конкурс за софинансованє програмох и проєктох у

обласци основного и штреднього oбразованя у АП Войводини“

Булевар Михайла Пупина 16

21000 Нови Сад

Комисия нє будзе розпатрац:

* Нєподполни прияви (прияви у хторих нє облапена комплетна документация яка потребна за прияву на конкурс, хтори нє подписани и оверени з печацом, з нєвиполнєнима рубриками, хтори виполнєни з ґрафитним клайбасом, прияви хтори нє поднєшени на одвитуюцим формуларе або у хторих нєрозумлїви и нєчитки податки),
* нєблагочасни прияви (прияви хтори послати после термину яки означени як остатнї дзень конкурса),
* нєдошлєбодзени прияви (прияви хтори поднєсли нєовласцени особи и субєкти хтори нє предвидзени з конкурсом),
* прияви хаснователя хтори поднєсол вецей як два вимаганя за софинансованє програмох/проєктох по тим конкурсу (подношитель прияви длужен сам вибрац проєкт з яким конкурує, у случаю же послати вецей як два проєкти, Комисия нє будзе виберац и документацию ше одбиє),
* прияви у хторих ясно нє назначени єден приоритет (хаснователь ше длужен опредзелїц за єден приоритет, а у случаю же заокружи вецей приоритети, Комисия нє будзе розпатрац вимаганє),
* прияви хтори ше нє одноша на з конкурсом предвидзени наменки у члену 10.,
* прияви хасновательох хтори у предходним периодзе нє оправдали додзелєни средства прейґ финансийних и наративних звитох,
* програми, односно проєкти чию реализацию нє мож преважно реализовац у чечуцим буджетним року.

Формулар питальнїка з прилогами мож превжац од 7. марца 2016. року на службеней Web презентациї Покраїнского секретарияту за образованє, предписаня, управу и национални меншини – национални заєднїци: [**www.puma.vojvodina.gov.rs**](http://www.puma.vojvodina.gov.rs/)**.**

ПОКРАЇНСКИ СЕКРЕТАР,

Михаль Нїлаш